Service d'aide médicale urgente

De **SAMU**, Akronym fir **Service d'aide médicale urgente**, ass déi spezialiséiert medezinesch Versuergung vun engem oder méi Patienten, déi a liewensbedrolecher Noutsituatioun sinn oder deenen hiren Zoustand eng dréngend medezinesch Expertis verlaangt fir datt se eng Noutfallversuergung kréien oder reaniméiert ginn. D'organisatoresch Koordinatioun an d'Gestioun vum SAMU ënnersteet der Medezinescher a Gesondheetsdirektioun (*Direction médicale et de la santé, DMS*) vum CGDIS.

## Organisatioun a Fonctionnement
Et gëtt aktuell fënnef SAMU-Statiounen zu Lëtzebuerg:

# *SAMU Ettelbréck*, beim Centre hospitalier du Nord zu Ettelbréck, besteet aus engem Auto an engem Helikopter;
# *SAMU Esch* beim Centre hospitalier Émile Mayrisch zu Esch/Uelzecht, mat engem SAMU-Auto;
# *SAMU* *Lëtzebuerg 1* an der Stad Lëtzebuerg, ofwiesselend beim Centre hospitalier de Luxembourg (CHL) a beim Spidol um Kierchbierg (CHK, *[[Hôpitaux Robert-Schuman]]*), mat engem SAMU-Auto;
# *SAMU* *Lëtzebuerg 2*, am CNIS zu Gaasperech, mat engem SAMU-Auto;
# *SAMU Air Rescue 1*, um Findel, mat engem Helikopter gradewéi engem SAMU-Auto, am Fall wou d'Wiederkonditiounen et net erlaben ze fléien.

Op Basis vun engem Froekatalog an der Ënnerstëtzung vun enger spezieller Software gëtt - wann néideg - d'SAMU-Gefier vum Operateur op der Noutruffzentral 112 (*Central des secours d'urgence*, CSU) alarméiert. D'Ekipp vum SAMU fiert da vun hirer Statioun aus fort. Parallel dozou fiert och eng Ambulanz op d'Plaz vum Noutfall.

De SAMU-Auto intervenéiert nëmmen an Zesummenaarbecht mat enger Ambulanz, well e keng Plaz huet fir Patienten ze transportéieren.
## Geschicht
1983 sinn déi éischt Interventioune fir uerg medezinesch Noutfäll baussent de Spideeler vun Anästhesie-Reanimateuren an Zesummenaarbecht mat de Stater Beruffspompjeeën duerchgefouert ginn.

Mam Gesetz vum 27. Februar 1986 huet dunn am Juli 1989 den éischte mobille SAMU-Déngscht ugefaangen. Fir den Ambulanz-Service, deen deemools haaptsächlech op fräiwëlleger Basis organiséiert war, z'ënnerstëtzen an déi dréngend medezinesch Betreiung vun de Patienten ze verbesseren, gouf decidéiert e sougenannte „Rendez-vous“-System op d'Been ze stellen. Eng spezialiséiert Ekipp ass mat hirem Ekipement vum Spidol dat Déngscht hat op d'Plaz vum Noutfall gefuer, wou se sech mat der Ambulanz e „Rendez-vous“ ginn huet. De Patient an d'medezinesch Ekipp si vun do aus mat der Ambulanz an d'Spidol gefuer.

Fir raisonnabel Interventiounszäiten ze garantéieren an eng national Ofdeckung vum SAMU ze garantéieren, gouf 1991 en Accord tëscht dem Inneministère an der Luxembourg Air Rescue (LAR) ënnerschriwwe mat deem et méiglech gouf, fir am Kader vum SAMU, op en Helikopter kënnen zeréckzegräifen. Den éischten Helikopter am Asaz war e *[[Bölkow Bo-105|BO-105]]*, duerno en *[[MD Helicopters MD Explorer|MD900 Explorer]]*. 1996 koum nach en zweeten Helikopter am Norde vum Land derbäi, och en *MD900 Explorer*.

Nieft den dräi SAMU-Statiounen an der Stad, zu Esch-Uelzecht an zu Ettelbréck, gouf den 1. Juli 2019 eng véiert Statioun an de System opgeholl. De *SAMU Lëtzebuerg 2* war uganks beim CIS Hesper stationéiert a steet zanter der Ouverture vum CNIS elo am Zenter zu Gaasperech.

Am Dezember 2019 gouf en Accord tëscht dem Staat, der LAR an dem CGDIS ënnerschriwwen, fir vum 1. Mee 2020 un eng 5. SAMU-Statioun op d'Been ze stellen. Wéinst der COVID-19 Pandemie ass déi Statioun scho méi fréi, den 1. Abrëll 2020 opgaangen. Et handelt sech heibäi ëm d'Statioun um Findel, wou den Helikopter steet, dee virdrun an der Stad beim jeeweilege Spidol stoung dat Déngscht hat (CHL oder CHK). Wann den Helikopter wéinst de Wiederkonditiounen net fléie kann, gëtt den Asaz mam Auto gefuer.

## Crew an Ekipement
### Crew
D'Ekipp vun all SAMU-Basis besteet aus engem Dokter an engem Infirmier, allebéid am Beräich vun der Anästhesie-Reanimatioun.

### Ekipement
D'SAMU-Gefierer - am Fachjargon als NEF, **''N**otarzt**e**insatz**f**ahrzeug* bekannt - déi bis de Juni 2015 ënnerwee waren, ware vum Typ [[BMW]] X5. Se goufen du mat [[Mercedes-Benz]] M 350 BlueTech ersat, déi all mat follgendem Material ekipéiert sinn:

* 1 [[Defibrillator|Iwwerwaachungsdefibrillator]] (*Lifepak 15*)
* 1 transportablen [[Beootmungsapparat]] (*Oxylog 3000*)
* 1 automateschen Häerz-Longe-Reanimatiounsapparat ([[Lucas (Reanimatiounshëllef)|LUCAS]])
* 1 transportablen [[Echographie]]maschinn
* 1 [[Video-Laryngoskop]]
* 4 elektresch Sprëtzepompelen
* 2 Medikamententroussen
* 1 Frigo fir Medikamenter
* verschidde Poschen mat diverse [[Medikament]]er an Apparaten (Chirurgie, massiv Bluddungen, Gebuert, Pediatrie, Drainen, Katheeter, asw.)


<gallery mode="packed" heights="160">
Fichier:Lifepak 15.jpg|Iwwerwaachungsdefibrillator *Lifepak 15*
Fichier:Dräger Oxylog 3000 plus.jpg|Beootmungsapparat *Oxylog 3000*
Fichier:Mechanische Reanimationshilfe.jpg|D*'Lucas'' Reanimatiounshëllef op engem Mannequin


## Statistik
### SAMU-Asätz pro Joer

Colors=
 id:lightgrey value:gray(0.8)
 id:darkgrey value:gray(0.6)
 id:bar  value:rgb(0.9,0.35,0.25)

ImageSize = width:300 height:200
PlotArea = left:50 bottom:20 top:20 right:30
DateFormat = x.y
Period  = from:0 till:10000
TimeAxis = orientation:vertical
AlignBars = justify
ScaleMajor = gridcolor:darkgrey increment:2000 start:0
ScaleMinor = gridcolor:lightgrey increment:400 start:0
BackgroundColors = canvas:white

BarData=
 bar:2017 text:
 bar:2018 text:2018
 bar:2019 text:2019
 bar:2020 text:2020
 bar:2021 text:2021
 bar:2022 text:2022

PlotData=
 color:bar width:20 align:left
 bar:2017 from:0 till:0
 bar:2018 from:0 till:7200
 bar:2019 from:0 till:7979
 bar:2020 from:0 till:8250
 bar:2021 from:0 till:7987
 bar:2022 from:0 till:0
 
PlotData=
 bar:2017 at: 0    fontsize:S text:
 bar:2018 at: 7200 fontsize:S text:>7.200 shift:(-14,5)
 bar:2019 at: 7979 fontsize:S text:7.979  shift:(-14,5)
 bar:2020 at: 8250 fontsize:S text:8.250  shift:(-14,5)
 bar:2021 at: 7987 fontsize:S text:7.987  shift:(-14,5)
 bar:2022 at: 0    fontsize:S text:
 

An der Moyenne brauch de SAMU 12 Minutte bis op d'Plaz vum Asaz.
Iwwer d'Joer 2021 gouf et fir de SAMU knapp 22 Asätz den Dag; an der Silvesternuecht 2022/23 eleng waren et der 99.

### SAMU-Asätz no Statioun


Luxembourg_SAMU_interventions_2021-2022.png|Opdeelung vun de SAMU-Asätz tëscht September 2021 an Dezember 2022


## Um Spaweck
*
*De SAMU op der Internetsäit vum CGDIS